MTC รูดเกือบ 2% หลังกำไรไตรมาส 3 ต่ำคาด โบรกฯมองธุรกิจไม่โตเท่าเดิม
MTC รูดเกือบ 2% หลังกำไรไตรมาส 3 ต่ำคาด โบรกฯมองธุรกิจไม่โตเท่าเดิม ล่าสุดอยู่ที่ 58.50 บาท ลบ 1 บาท หรือ 1.68% มูลค่าซื้อขาย 646.37 ล้านบาท
MTC รูดเกือบ 2% หลังกำไรไตรมาส 3 ต่ำคาด โบรกฯมองธุรกิจไม่โตเท่าเดิม ล่าสุดอยู่ที่ 58.50 บาท ลบ 1 บาท หรือ 1.68% มูลค่าซื้อขาย 646.37 ล้านบาท
6 พ.ย. 2562

ผู้สื่อข่าวรายงานว่า ราคาหุ้น บริษัท เมืองไทย แคปปิตอล จำกัด (มหาชน) หรือ MTC ล่าสุด ณ เวลา 10.52 น. อยู่ที่ 58.50 บาท ลบ 1 บาท หรือ 1.68% สูงสุดที่ 59 บาท ต่ำสุดที่ 56.75 บาท ด้วยมูลค่าซื้อขาย 646.37 ล้านบาท

โดย บล.เคจีไอ (ประเทศไทย) ระบุในบทวิเคราะห์  แนะนำ “Underperform” MTC ราคาเป้าหมาย 52.50 บาท/หุ้น โดยกำไรสุทธิของ MTC ในไตรมาส 3/62 อยู่ที่ 1.1 พันล้านบาท (เพิ่ม 6% เมื่อเทียบจากไตรมาสก่อน และเพิ่มขึ้น 12% เมื่อเทียบจากปีก่อน) ต่ำกว่าประมาณการของบล.เคจีไอ (ประเทศไทย) 3% และต่ำกว่า consensus 5% เนื่องจากค่าใช้จ่ายในการดำเนินงาน และดอกเบี้ยสูงเกินคาด แต่ credit cost ก็ลดลงอย่างมาก
ทั้งนี้ กำไรสุทธิงวด 9 เดือนแรกปี 2562 คิดเป็น 73% ของประมาณการกำไรปีนี้ของบล.เคจีไอ (ประเทศไทย) และคิดเป็น 71% ของ consensus ถึงแม้ว่าอัตราผลตอบแทนสินเชื่อ (Loan yield) จะเริ่มแสดงสัญญาณว่าได้ผ่านจุดต่ำสุดไปแล้ว แต่คิดว่า loan yield สินเชื่อจะไม่กลับไปอยู่ระดับเดียวกับในอดีตที่ 24%
นอกจากนี้คิดว่าธุรกิจนี้จะไม่โตเหมือนในอดีตเนื่องจากฐานที่สูง และอัตราการใช้งานสาขาก็อยู่ในระดับที่สูงแล้ว ทั้งนี้ เนื่องจาก PEG สูงกว่า 1 เท่า แล้ว จึงยังคงระมัดระวัง และซื้อเมื่อราคาอ่อนตัว